ప్రజా శక్తి (సినిమా)

ప్రజాశక్తి 1983 మార్చి 18న విడుదలైన తెలుగు సినిమా. నవతరం పిక్చర్స్ పతాకంపై ఈ సినిమాను మాదాల రంగారావు స్వీయ దర్శకత్వంలో నిర్మించాడు. మాదాల రంగారావు, కె.విజయ లు ప్రధాన తారాగణంగా నటించిన ఈ సినిమాకు కె.చక్రవర్తి సంగీతాన్నందించాడు.

 కథ 
ఇతివృత్తం నిరుపేద రైతు కూలీలకు సంబంధించినది. దేవుడు మామయ్య ఆ ఊరికి పెత్తందారీ. ఆ ఊరి దేవాలయం ధర్మకర్త. ఆ ఆలయానికున్న వెయ్యి ఎకరాల పొలాన్ని ఏళ్ళ తరబడిగా అనుభవిస్తుంటాడు. రైతు కూలీలను అజ్ఞానాంధకారంలో బంధించి వారి శ్రమను దోచుకుంటూంటాడు. ఆ ఊళ్ళో చదువుకున్న ఒకే ఒక యువకుడిని (మాదాల రంగారావు) పిచ్చివాడుగా ముద్రవేసి తన పబ్బం గడుపుకుంటాడు. ఐతే ఆ యువకుడికి ప్రజావైద్య శాలను తెరచిన ఒక డాక్టరు, ఆ ఊరికి బదిలీపై వచ్చిన గ్రామసేవిక తోడై రైతు కూలీల కళ్ళు తెరిపించడం.. అన్యాయాలకు, అక్రమాలకు భరతం పట్టించడం తక్కిన కథా సారాంశం.

 నటీనటులు 

 మాదాల రంగారావు
 కె.విజయ
 సురేఖ
 నర్రా వెంకటేశ్వరరావు
 చలపతిరావు
 పి.జె.శర్మ
 బీరం నవీన లక్ష్మి

 సాంకేతిక వర్గం 

 కథ : మాదాల రంగారావు
 మాటలు: యం.జి.రామారావు
 పాటలు: శ్రీశ్రీ, శ్రీకాంత్, గజ్జెల మల్లారెడ్డి, అదృష్ట దీపక్, జి.యస్.జుబ్బారావు
 సంగీతం: కె.చక్రవర్తి
 ఛాయాగ్రహణం: ఆర్. రామారావు
 నిర్మాణం: మాదాల రంగారావు
 దర్శకత్వం: నవతరం

 పాటలు 

 అంబ రావే జగదంబ రావే అంబ రావే - ఎస్.పి. బాలు
 దేవుడంట దేవుడంట దేవుడంటరో వాడున్న - ఎస్.పి. బాలు
 పిలిచింది నేలతల్లి చల్లని కన్నతల్లి - ఎస్.పి. బాలు,పి. సుశీల బృందం
 ప్రజాశక్తి ప్రజాశక్తి ప్రజాశక్తి కదిలింది దగాపడిన - ఎస్.పి. బాలు బృందం
 మారిపోతుందోయి కాలం మారిపోతుంది - ఎస్.పి. బాలు,ఎస్.పి. శైలజ
 మాలన్న మాదిగన్న కుమ్మరన్న కమ్మరన్న - ఎస్.పి. బాలు

 మూలాలు